[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Minituumajaama arendaja: ehitame esimese reaktori 2020. aastate lo\u0303puks"}, {"text_idx": "#000007", "text": "Suurte tuumajaamade ehitamist on raske po\u0303hjendada isegi suurriikidel. Kasvuhoonegaaside va\u0308hendamiseks ja kliimamuutuste aeglustamiseks aga vaid taastuvenergiast ei piisa, viitab neljanda po\u0303lvkonna tuumareaktoreid arendava ettevo\u0303tte Terrestrial Energy finantsjuht Canon Bryan."}, {"text_idx": "#000008", "text": "Bryan ro\u0303hutas, et tuumaenergia kasutuselevo\u0303tt eeldab laiemat u\u0308hiskondlikku mo\u0303istmist ja kokkulepet. \"Kahjuks on ringelnud selle kohta aastaku\u0308mneid valeinfot ja seda u\u0308mbritsenud poliitilised sobingud. Suur osa kriitikast pole minu arvates po\u0303hjendatud ega tugine teadusel. Liiatigi pole praegu kasutuses olev tuumatehnoloogia enam majanduslikult tasuv,\" laiendas finantsjuht. Uue po\u0303lvkonna reaktorid avavad vo\u0303imaluse ra\u0308a\u0308kida tuumaenergiast vabamas o\u0303hkkonnas."}, {"text_idx": "#000009", "text": "\"Kahjuks on ringelnud (tuumaenergia) kohta aastaku\u0308mneid valeinfot ja seda u\u0308mbritsenud poliitilised sobingud. Suur osa kriitikast pole minu arvates po\u0303hjendatud ega tugine teadusel.\""}, {"text_idx": "#000010", "text": "Vanemaid tuumareaktoreid saatvast taagast vabanemise mo\u0303ju on ma\u0308rgatav. Kui praegu ka\u0308igus olevate tuumajaamade sulgemisele mo\u0303tleb isegi Prantsusmaa, siis neljanda po\u0303lvkonna reaktorite arendamiseks on algatatud u\u0308le kogu maailma ku\u0308mneid projekte. Terrestrial Energy plaanide kohaselt on 2020. aastate lo\u0303puks Kanadas valmiv reaktor u\u0308ks esimesi, mis pannakse proovile pa\u0308ris maailmas, mitte vaid arvutisimulatsioonides."}, {"text_idx": "#000011", "text": "Finantsjuht leidis, et psu\u0308hholoogiliselt on see oluline mitmel po\u0303hjusel. \"Uute tehnoloogiate kriitikud va\u0308idavad sageli, et seda tu\u0308u\u0308pi reaktoreid hakatakse a\u0308rilistel eesma\u0308rkidel ehitama alles 20\u201330 aasta pa\u0308rast. Tahame na\u0308idata, et see juhtub juba la\u0308hima ku\u0308mne aasta va\u0308ltel. Teiseks on vaja puhta energia lahendusi juba neil ajaskaaladel. Kliima ei kannata,\" lisas Bryan."}, {"text_idx": "#000012", "text": "Na\u0308iteks viitas ta, et tootmisvo\u0303imsust napib so\u0303idukite sisepo\u0303lemismootoriga autode elektriautodega asendamiseks. Kui viimaseid liigub praegu teedel umbes viis miljonit, siis sisepo\u0303lemismootoriga autosid tervelt 1,3 miljardit. Nii pidas Bryan energeetikasektorit heaks kohaks, kust teha algust majanduse su\u0308sinikuvabaks muutmisega. Eluta\u0308htsana peaks ja\u0308a\u0308ma va\u0308ikeste tuumajaamade hind alla u\u0308he miljardi dollari."}, {"text_idx": "#000013", "text": "\"Saame inseneriteaduse mo\u0303ttes oma koduto\u0308o\u0308 a\u0308ra teha, kuid lo\u0303puks peame selle ikkagi valmis ehitama.\""}, {"text_idx": "#000014", "text": "Enne seda peavad saama ehitusplaanid lo\u0303pliku heakskiidu Kanada tuumaohutusametilt. Bryan to\u0303des, et jaama kuluto\u0303hususes saab veenduda alles pa\u0308rast selle valmimist. \"Saame inseneriteaduse mo\u0303ttes koduto\u0308o\u0308 a\u0308ra teha, kuid lo\u0303puks peame selle ikkagi valmis ehitama,\" laiendas finantsjuht."}, {"text_idx": "#000015", "text": "Eestit ta otseselt minituumajaama rajama ei kutsunud. \"Ma ei saa Eesti eest ra\u0308a\u0308kida. Ja\u0308rgime lihtsalt oma a\u0308riplaani. Kui see ka teistele meeldib ja kliendid meie tehnoloogiat osta tahavad, siis on neil selleks o\u0303igus,\" lisas Bryan: \"saan vaid o\u0308elda, et see on midagi, mida vajab u\u0308leilmne energiaturg juba va\u0308ga ruttu\"."}, {"text_idx": "#000016", "text": "Terrestrial Energy eripa\u0308radCanon Bryan to\u0303des, et vo\u0303hikutel vo\u0303ib olla eri neljanda po\u0303lvkonna tuumareaktorite tehnoloogiate eristamine raske. To\u0308o\u0308stuslikus mo\u0303ttes ta\u0308idavad eri disainid aga ko\u0303ik veidi erinevat rolli. Terrestrial Energy sulasoolreaktoris kasutataks neutronite aeglustamiseks grafiiti ja reaktor ise to\u0308o\u0308tab madala rikastusastmega uraanil."}, {"text_idx": "#000017", "text": "Vo\u0303rreldes teiste sulasoolreaktoritega on selle to\u0308o\u0308temperatuur pigem ko\u0303rgem. Kui reaktori koguvo\u0303imsus ulatub 400 megavatini, siis elektriks muundatakse sellest veidi va\u0308hem kui pool. Finantsjuht pidas seda antud juhul eeliseks."}, {"text_idx": "#000018", "text": "\"Na\u0308iteks pa\u0308rineb peaaegu kogu to\u0308o\u0308stuses ja transpordis kasutatav energia fossiilsetest ku\u0308tustest. Ko\u0303rgel temperatuuril to\u0308o\u0308tava reaktoriga saad rahuldada ka to\u0308o\u0308stuse vajadusi ja toota su\u0308sivesinikke teisest toorainest, kui naftast,\" laiendas Bryan. Tulemuseks vo\u0303ib olla bensiin, mille tootmisega su\u0308sinikku atmosfa\u0308a\u0308rist hoopis eemaldatakse."}, {"text_idx": "#000020", "text": "Fermi Energia ei plaani la\u0308hiajal uusi tuumajaamale sobivaid asukohti uurida"}, {"text_idx": "#000021", "text": "Ju\u0308ri Toomepuu: tuumaenergia on ohutu, puhas ja Eesti jaoks imperatiivne"}, {"text_idx": "#000022", "text": "Rohelisest elektrist tuumajaamani \u2013 mis on mis ja mis sobiks Eestile?"}, {"text_idx": "#000023", "text": "Fermi Energia kaasas 260 000 eurot va\u0308ikese moodulreaktori arendamiseks"}, {"text_idx": "#000024", "text": "Uus reaalsus: alternatiivsed energiaallikad lo\u0308o\u0308vad elektri hinna u\u0308ha enam ko\u0303ikuma"}, {"text_idx": "#000026", "text": "Eesti ettevo\u0303te so\u0303lmis uue po\u0303lvkonna tuumareaktori tasuvusuuringu kokkuleppe"}, {"text_idx": "#000027", "text": "Moodulreaktori arendaja: Eestis vo\u0303iks asendada po\u0303levkivi minituumajaam"}, {"text_idx": "#000028", "text": "Eesti teadlaste loodud mudel aitab ja\u0308a\u0308tmed to\u0303husamalt toiduks muuta"}, {"text_idx": "#000030", "text": "Eesti to\u0308o\u0308stusdoktorant leidis kestliku teksakanga valemi"}, {"text_idx": "#000035", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}, {"text_idx": "#000040", "text": "Eesti neljas satelliit saadetakse orbiidile oktoobri alguses"}, {"text_idx": "#000050", "text": "Galerii: mida teha Eesti metallidega?"}, {"text_idx": "#000052", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]